**แผนปฏิบัติการกองทุนเพื่อการสืบสวนและสอบสวนคดีอาญา**

**ประจำปีบัญชี ๒๕๖2**

**๑. หลักการและเหตุผล**

ตาม พ.ร.บ.ตำรวจแห่งชาติ พ.ศ.๒๕๔๗ ลักษณะที่ ๗ กองทุนเพื่อการสืบสวนและสอบสวนคดีอาญา มาตรา ๑๑๒-๑๑๗ ได้กำหนดให้สำนักงานตำรวจแห่งชาติจัดตั้งกองทุนขึ้นมาเรียกว่า กองทุนเพื่อการสืบสวนและสอบสวนคดีอาญา พร้อมทั้งกำหนดให้มีกระบวนการวิธีการบริหารจัดการขึ้นในรูปคณะกรรมการบริหาร ซึ่งการดำเนินการของกองทุนนั้นได้ดำเนินการมาอย่างต่อเนื่องนับแต่ พ.ร.บ.ตำรวจแห่งชาติ พ.ศ.๒๕๔๗ มีผลบังคับใช้ วัตถุประสงค์ของการจัดตั้งกองทุนนี้เพื่อสนับสนุนงานสืบสวนและสอบสวนคดีอาญา โดยการจัดสรรเงินให้กับหน่วยที่ปฏิบัติงานด้านสืบสวนสอบสวน สำหรับเป็นค่าใช้จ่ายในการเดินทางไปราชการ ค่าใช้จ่ายในการสนับสนุนและรวบรวมพยานหลักฐาน ทำให้หลักฐานในคดีมีคุณภาพมากขึ้น ค่าตอบแทนบุคคลภายนอกผู้ให้ข้อมูลข่าวสาร เพื่อการสืบสวนติดตามจับกุมหรือสืบสวนสอบสวนคดีอาญาอันจะนำไปสู่ผลสำเร็จแห่งคดี และเป็นเงินสินบนแก่ผู้แจ้งเบาะแสตามประกาศสืบจับและให้สินบนของสำนักงานตำรวจแห่งชาติ จนสามารถจับกุมผู้ต้องหา

สำหรับในปีบัญชี ๒๕๖2 กองทุนเพื่อการสืบสวนและสอบสวนคดีอาญา จะมีเงินสำหรับกองทุน จำนวน 1,090,๐๐๐,๐๐๐ บาท โดยแยกเป็น

๑) เงินกองทุนฯ งบประมาณปีบัญชี ๒๕๖2 จำนวน ๕๕๐,๐๐๐,๐๐๐ บาท

๒) ประมาณการค่าปรับปีบัญชี ๒๕๖2 จำนวน 540,000,000 บาท

ดังนั้น เพื่อให้การบริหารกองทุนเพื่อการสืบสวนและสอบสวนคดีอาญาประจำปีบัญชี ๒๕62 เป็นไปด้วยความเรียบร้อยบรรลุตามวัตถุประสงค์ เป้าหมายและเจตนารมณ์ของการจัดตั้งกองทุนนี้ขึ้นมา สำนักงานตำรวจแห่งชาติจึงได้จัดทำแผนปฏิบัติการกองทุนเพื่อการสืบสวนและสอบสวนคดีอาญาประจำปีบัญชี ๒๕๖2 ขึ้น ภายใต้กรอบของกฎหมาย ระเบียบ และข้อบังคับที่เกี่ยวข้องและสอดคล้องรองรับ กับแผนยุทธศาสตร์กองทุนเพื่อการสืบสวนและสอบสวนคดีอาญาปีบัญชี ๒๕๖๐-๒๕๖๔ เพื่อใช้เป็นกรอบแนวทางในการบริหารและปฏิบัติของกองทุนและหน่วยงานที่เกี่ยวข้องต่อไปโดยมีองค์ประกอบที่สำคัญ คือ

**๒. วิสัยทัศน์**

เป็นกองทุนที่มีประสิทธิภาพและมุ่งมั่นสนับสนุนการปฏิบัติงานของตำรวจในการสืบสวนและสอบสวนคดีอาญา

**๓. ภารกิจ**

สนับสนุนค่าใช้จ่ายในการสืบสวนและสอบสวนคดีอาญาตามระเบียบคณะกรรมการบริหารกองทุน เพื่อการสืบสวนและสอบสวนคดีอาญากำหนด

**๔. วัตถุประสงค์**

เพื่อสนับสนุนการปฏิบัติงานของข้าราชการตำรวจในการทำหน้าที่เกี่ยวกับการสืบสวนและสอบสวนคดีอาญาให้มีประสิทธิภาพยิ่งขึ้น

**๕. เป้าหมาย**

๕.๑ นำส่งเงินค่าเปรียบเทียบปรับคดีอาญาฯเข้ากองทุนฯ ถูกต้อง ครบถ้วนตามวงรอบที่กำหนด

๕.๒ มีเกณฑ์การจัดสรรที่เหมาะสมต่อการสืบสวนและสอบสวนคดีอาญา

๕.๓ ผู้ปฏิบัติสามารถนำเงินกองทุนไปใช้ในการสืบสวนและสอบสวนคดีอาญาได้อย่างถูกต้อง รวดเร็ว ทันเวลา

๕.๔ การบริหารและใช้จ่ายเงินกองทุนเป็นไปอย่างมีประสิทธิภาพ

๕.๕ เจ้าหน้าที่ตำรวจที่ปฏิบัติงานสืบสวนและสอบสวนมีความพอใจต่อการดำเนินงานของกองทุน

๕.๖ พัฒนาการบริหารจัดการกองทุนให้มีประสิทธิภาพยิ่งขึ้น

**๖. แผนปฏิบัติการกองทุนเพื่อการสืบสวนและสอบสวนคดีอาญา ประจำปีบัญชี ๒๕๖2**

**๖.๑ แผนการบริหารและจัดการด้านการเงิน**

| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| 6.1.1 นำส่งเงินค่าปรับเข้ากองทุนฯ ถูกต้อง ครบถ้วน ตามวงรอบที่กำหนด | ตรวจสอบรายงานการนำส่งเงินกองทุนฯ ตามวงรอบ ที่กำหนด | เพื่อให้มีการรับเงินค่าปรับเข้ากองทุนเพื่อการสืบสวนและสอบสวนคดีอาญาให้มีประสิทธิภาพ | เรียกรายงาน/ตรวจสอบ/ ทำหนังสือทวงถาม(กรณีไม่ส่งเงิน)  และส่งเงินไม่ถูกต้องรวมถึง มีหนังสือกำชับถึงหน่วยงาน ผู้เบิก/พิจารณาข้อบกพร่อง(กรณีที่ไม่ส่งเงินตามกำหนด) | ร้อยละของจำนวนหน่วยงานผู้เบิกนำส่งเงินค่าปรับ เข้ากองทุนถูกต้องครบถ้วนตามวงรอบครบทุกหน่วย | - | กง. |
| ๖.๑.๒ รายงานผลการใช้จ่ายเงินกองทุนฯ ถูกต้อง ภายในเวลาที่กำหนด | ตรวจสอบรายงานผลการใช้จ่ายเงินในระบบ[www.financecop.com/ policenew](http://www.financecop.com/%20%20policenew) | เพื่อให้มีรายงานผลการดำเนินงานด้านการเงินของกองทุนเพื่อการสืบสวนและสอบสวนคดีอาญาที่ถูกต้อง | เรียกรายงาน/ตรวจสอบ/ ทำหนังสือทวงถาม(กรณีรายงานไม่ถูกต้องหรือไม่รายงานผลการ ใช้จ่ายเงิน) มีหนังสือกำชับหน่วยบริหารเงินกองทุน/พิจารณาข้อบกพร่อง ผบช. และหรือ ผบก. และผกก. ในสังกัด | ร้อยละของจำนวนหน่วย ที่รายงานไม่ถูกต้องและ ไม่ทันเวลาลดลง เมื่อเทียบกับปีที่ผ่านมา | - | กง. |
| ๖.๑.๓ ผู้ปฏิบัติสามารถ นำเงินกองทุนไปใช้ในการสืบสวนสอบสวนคดีอาญา ได้อย่างถูกต้อง รวดเร็ว ทันเวลา | 1. พัฒนาช่องทางการ ถามตอบในการติดต่อ สื่อสารกับกองทุนฯ ให้มีประสิทธิภาพ/คำถามที่เป็นปัญหา รวมถึงเน้นย้ำข้อที่ตรวจพบ | เพื่อให้คำแนะนำหัวหน้าและเจ้าหน้าที่หน่วยบริหารเงินกองทุนมีความรู้ความเข้าใจในระเบียบข้อบังคับและหลักเกณฑ์การใช้จ่ายเงินกองทุนฯ | พัฒนาช่องทางการถามตอบ/ตรวจสอบ/ตอบคำถาม รวมทั้งเน้นย้ำคำถามที่เป็นปัญหา | มีช่องทางในการติดต่อสื่อสารกับกองทุนที่มีความสะดวก รวดเร็วในการติดต่อสื่อสารภายในมากขึ้น | - | กง. |

|  |  |  |  |  |  |  |
| --- | --- | --- | --- | --- | --- | --- |
| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| ๖.๑.๓ ผู้ปฏิบัติสามารถ นำเงินกองทุนไปใช้ในการสืบสวนสอบสวนคดีอาญา ได้อย่างถูกต้อง รวดเร็ว ทันเวลา | ๒. โครงการฝึกอบรมเพื่อพัฒนาบุคลากรกองทุนเพื่อการสืบสวนและสอบสวนคดีอาญา | เพื่อให้หัวหน้าและเจ้าหน้าที่หน่วยงานผู้เบิกและหน่วยบริหารเงินกองทุนมีความรู้ความเข้าใจในระเบียบข้อบังคับและหลักเกณฑ์การใช้จ่ายเงินกองทุนฯได้อย่างถูกต้อง | กำหนดแผนการฝึกอบรม/ ขออนุมัติโครงการ/ดำเนินการฝึกอบรม/ประเมินการฝึกอบรม/รายงานการฝึกอบรม | ผู้เข้ารับการฝึกอบรม มีความรู้ความเข้าใจมากขึ้น | - | กง. |
|  | 3. พัฒนาคู่มือการใช้จ่ายเงินกองทุนฯ | เพื่อให้หน่วยบริหารเงินกองทุนถือปฏิบัติเป็นไปด้วยความถูกต้องแนวทางเดียวกัน | เผยแพร่ข้อมูลการเบิกจ่ายเงินกองทุนในช่องทางการติดต่อสื่อสาร | บุคลากรมีความเข้าใจในการปฏิบัติงานมากขึ้น | - | กง. |

**๖.๒ แผนด้านการสนองประโยชน์ต่อผู้มีส่วนได้ส่วนเสีย**

|  |  |  |  |  |  |  |
| --- | --- | --- | --- | --- | --- | --- |
| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| ๖.๒.๑ เจ้าหน้าที่ตำรวจที่ปฏิบัติงานด้านสืบสวนและสอบสวนมีความพึงพอใจต่อการดำเนินงานของกองทุนฯมากขึ้น | สำรวจความพึงพอใจ ของเจ้าหน้าที่ตำรวจที่ปฏิบัติงานด้านสืบสวนและสอบสวนต่อการดำเนินงานของกองทุนฯ ประจำปีบัญชี ๒๕62 | เพื่อศึกษาความพึงพอใจของเจ้าหน้าที่ตำรวจที่ปฏิบัติงานด้านสืบสวนและสอบสวนต่อการดำเนินงานของกองทุนฯ | ดำเนินการสำรวจโดยหน่วยงานด้านการวิจัยของ ตร. หรือ จัดจ้างสถาบันการศึกษาเป็น ที่ปรึกษา | ร้อยละความพึงพอใจของเจ้าหน้าที่ตำรวจที่ปฏิบัติงานด้านสืบสวนและสอบสวนต่อการดำเนินงานของกองทุนฯ ประจำปีบัญชี ๒๕62 ไม่น้อยกว่าร้อยละ 75 | - | วจ. |
| ๖.๒.๒ กองทุนฯ มีการปรับปรุงการดำเนินงาน ตรงตามข้อเสนอแนะของ ผู้มีส่วนได้ส่วนเสียไปในทาง ที่ดีขึ้น | จัดทำแผนปรับปรุง การให้บริการจากผลสำรวจความพึงพอใจของผู้มี ส่วนได้ส่วนเสีย ประจำปีบัญชี 2562 | เพื่อสนับสนุนการมีส่วนร่วมของผู้มีส่วนได้ส่วนเสียของหน่วยบริหารเงินกองทุนฯและเพื่อให้กองทุนฯ มีการปรับปรุงการดำเนินงานตรงตามข้อเสนอแนะของ ผู้มีส่วนได้ส่วนเสีย | 1. กำหนดแผนงาน/โครงการของหน่วยรับผิดชอบระดับ ตร. ตามข้อเสนอแนะของผู้มีส่วนได้ส่วนเสียจากผลสำรวจความ พึงพอใจ ประจำปีบัญชี 2561  2. นำข้อเสนอแนะของผู้แทนหน่วยบริหารเงินกองทุนฯ ระดับ บช. มาปรับปรุงแก้ไข  3. จัดประชุมคณะอนุกรรมการเพื่อจัดทำแผนปรับปรุงฯ และติดตามผลการปฏิบัติงาน ไม่น้อยกว่า 2 ครั้ง/ปี | ระดับความสำเร็จของการดำเนินการตามแผนปรับปรุงฯ ประจำปีบัญชี 2562 | - | วจ. |

**๖.๓ แผนด้านการปฏิบัติการ**

|  |  |  |  |  |  |  |
| --- | --- | --- | --- | --- | --- | --- |
| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| 6.3.1 การบริหารและการใช้จ่ายเงินกองทุนฯ เป็นไปตามวัตถุประสงค์การจัดตั้งกองทุนฯ | โครงการฝึกอบรมเพื่อพัฒนาบุคลากรกองทุนเพื่อการสืบสวนและสอบสวนคดีอาญา | เพื่อให้หัวหน้าและเจ้าหน้าที่หน่วยบริหารมีความรู้ความเข้าใจ ในระเบียบข้อบังคับและหลักเกณฑ์การใช้จ่ายเงินกองทุนฯ ได้อย่างถูกต้อง สามารถลดข้อผิดพลาดจากการปฏิบัติงานได้ | กำหนดแผนการฝึกอบรม/ ขออนุมัติโครงการ/ดำเนินการฝึกอบรม/ประเมินการฝึกอบรม/รายงานผลการฝึกอบรม | ผู้ผ่านการอบรมมีความรู้ความเข้าใจเพิ่มขึ้น | 3,782,250 | กง. |

**๖.๔ แผนด้านการบริหารพัฒนาทุนหมุนเวียน**

| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| ๖.๔.๑ พัฒนาประสิทธิภาพระบบการบริหารงานทุนหมุนเวียน | จัดทำแผนบริหารจัดการที่มีประสิทธิภาพ  - ทบทวนแผนยุทธศาสตร์  - แผนปฏิบัติการประจำปี | 1. เพื่อเป็นกรอบในการปฏิบัติของหน่วย/ส่วนที่เกี่ยวข้อง  2. เพื่อให้มั่นใจว่ามีแนวทางในการสร้างความสําเร็จให้กับเป้าหมายที่กําหนดไว้  3. เพื่อให้แผนที่วางไว้ มีความเป็นไปได้และใกล้เคียงกับการที่จะปฏิบัติจริงให้มากที่สุด  4. เพื่อใช้ในการกําหนดงบประมาณค่าใช้จ่ายประจําปี | 1. มีหนังสือแจ้งหน่วยที่เกี่ยวข้องทบทวนแผนยุทธศาสตร์และ ส่งข้อมูล แผนงาน/โครงการ/กิจกรรม ที่จะดำเนินการ ในแผนปฏิบัติการประจำปี  2. ฝ่ายเลขานุการฯ รวบรวมข้อมูลตามข้อ 1 เพื่อทำการทบทวนแผนยุทธศาสตร์และจัดทำร่างแผนปฏิบัติการประจำปี  3. จัดประชุมคณะอนุกรรมการเพื่อทบทวนแผนยุทธศาสตร์ฯ และจัดทำร่างแผนปฏิบัติการประจำปีฯ | ระดับความสำเร็จในการจัดทำ/ทบทวนแผนยุทธศาสตร์และแผนปฏิบัติการประจำปีบัญชี ๒๕๖2 | - | ผอ. |
| 6.4.2 พัฒนาประสิทธิภาพระบบบริหารงานทุนหมุนเวียน | จัดทำ/ทบทวน แผนปฏิบัติการดิจิทัล(ระยะยาว) ประจำปี ๒๕๖๐-๒๕๖๔ และจัดทำแผนปฏิบัติการสารสนเทศประจำปี | เพื่อการบริหารจัดการระบบสารสนเทศ กองทุนเพื่อการสืบสวนและสอบสวนคดีอาญาให้มีความสอดคล้องกับแผนพัฒนาดิจิทัลเพื่อเศรษฐกิจและสังคม และแผนยุทธศาสตร์ของทุนหมุนเวียน | ๑. เลขานุการคณะอนุกรรมการฯ จัดทำ/ทบทวน แผนปฏิบัติการดิจิทัล(ระยะยาว) ประจำปี ๒๕๖๐ - ๒๕๖๔ และจัดทำแผนปฏิบัติการสารสนเทศประจำปี  ๒. นำเข้าที่ประชุมคณะอนุกรรมการฯ ด้านการบริหารจัดการสารสนเทศเพื่อร่วมกันพิจารณา/ทบทวนและ ให้ความเห็นชอบต่อแผนปฏิบัติการดิจิทัล(ระยะยาว) ประจำปี ๒๕๖๐-๒๕๖๔ และแผนปฏิบัติการสารสนเทศประจำปี  ๓. จัดประชุมคณะอนุกรรมการฯ ด้านการบริหารจัดการสารสนเทศ ปีละ ๒ ครั้ง เพื่อติดตามผลการดำเนินงานตามแผนปฏิบัติการสารสนเทศประจำปี | ระดับความสำเร็จของการจัดทำ/ทบทวน แผนปฏิบัติการดิจิทัล(ระยะยาว) ประจำปี ๒๕๖๐-๒๕๖๔ และการจัดทำแผนปฏิบัติการสารสนเทศประจำปี | - | ศทก. |
| 6.4.3 นำเทคโนโลยีดิจิทัลมาใช้ในการปรับปรุงประสิทธิภาพการบริหารจัดการด้านสารสนเทศของกองทุน ทั้งส่วนกลางและส่วนภูมิภาคอย่างมีแบบแผนและเป็นระบบ | บริหารจัดการโปรแกรมแบบรายงานผลการปฏิบัติงานกองทุนเพื่อการสืบสวนและสอบสวนคดีอาญา ผ่านระบบสารสนเทศสถานีตำรวจ (CRIMES) ให้สามารถสนองตอบต่อผู้บริหารและผู้ใช้งานภายในทุนหมุนเวียน | เพื่อให้ผู้บริหารเงินกองทุนทราบผลการปฏิบัติงานจากการใช้เงินกองทุนฯ ประจำเดือน ที่มีความถูกต้องเป็นระบบ สามารถใช้เป็นข้อมูลในการดำเนินงานได้อย่าง มีประสิทธิภาพยิ่งขึ้น | ๑. ติดตามผลการใช้โปรแกรมแบบรายงานผลการปฏิบัติงานจากหน่วยปฏิบัติผ่าน Application Line กลุ่ม“ถาม-ตอบแบบ กส.1/กส.2” โดยมีผู้แทนจาก ศทก. วจ.และ กง. เป็นผู้ตอบคำถามให้หน่วยปฏิบัติทราบวิธีการบันทึก/ตรวจสอบ/ใช้ข้อมูล  ๒. จัดประชุมย่อยระหว่าง ศทก.และ วจ.เพื่อร่วมกันแก้ไขปัญหาจากการใช้งานโปรแกรมแบบรายงานผลการปฏิบัติงานผ่านระบบสารสนเทศสถานีตำรวจ(CRIMES) จากหน่วยปฏิบัติ ทุก ๒ ไตรมาส | - ผู้บริหารและผู้ใช้งานภายในทุนหมุนเวียน สามารถทราบผลการปฏิบัติงานจากการใช้เงินกองทุนฯ ประจำเดือน เพื่อประกอบการตัดสินใจ ในการบริหารเงินกองทุน ได้ครบทุก บช.ที่ได้รับการจัดสรรเงินกองทุนฯ  - กองทุนมีระบบสารสนเทศที่ตอบสนองต่อนโยบายด้านสารสนเทศและดิจิทัลของรัฐบาล | - | ศทก. |
|  |  |  | ๓. ปรับปรุงคู่มือการใช้โปรแกรมรายงานผลการปฏิบัติงานฯ ให้มีความชัดเจน ถูกต้องและเป็นปัจจุบัน แล้วเผยแพร่ผ่านเว็บไซต์ของกองทุนฯ |  |  |  |
| 6.4.4 พัฒนาทักษะและทัศนคติของบุคลากรภาครัฐให้สามารถใช้ประโยชน์จากเทคโนโลยีดิจิทัลได้อย่างรอบรู้เท่าทันการเปลี่ยนแปลงของเทคโนโลยี เพื่อนำไปสู่องค์กรที่ทันสมัย สามารถลดปัญหาและอุปสรรคที่เกิดขึ้นในการทำงาน | ๑. พัฒนาบุคลากรผู้ดูแลระบบสารสนเทศของกองทุนให้มีความรู้เกี่ยวกับระบบเทคโนโลยีสารสนเทศและการสื่อสารจากสถาบันการศึกษาของรัฐหรือเอกชน | เพื่อให้เจ้าหน้าที่ผู้ดูแลระบบสารสนเทศด้านการประชาสัมพันธ์ของกองทุนฯ มีความรู้เกี่ยวกับระบบเทคโนโลยีสารสนเทศเพิ่มขึ้น | ๑. พิจารณาหลักสูตรการอบรม/สัมมนา ด้านการบริหารจัดการเว็บไซต์ และระบบเทคโนโลยีสารสนเทศจากหน่วยงานภาครัฐหรือเอกชน  ๒. ขออนุมัติการใช้งบประมาณเพื่อจัดส่งบุคลากรเข้ารับการอบรมในหลักสูตรที่หัวหน้าหน่วย ได้พิจารณาแล้วว่ามีความเหมาะสม  ๓. เข้าร่วมอบรม/สัมมนากับหน่วยงานภาครัฐหรือเอกชนเกี่ยวกับระบบเทคโนโลยีสารสนเทศและการสื่อสาร หากได้รับหนังสือเชิญให้เข้ารับการอบรม/สัมมนา(ไม่ใช้งบประมาณ) | เจ้าหน้าที่ผู้ดูแลระบบสารสนเทศด้านการประชาสัมพันธ์ของกองทุนฯได้รับการอบรมความรู้เกี่ยวกับระบบเทคโนโลยีสารสนเทศ จำนวน ๓ หลักสูตร/ปีงบประมาณ | - | บก.สสท. |

| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| 6.4.4 พัฒนาทักษะและทัศนคติของบุคลากรภาครัฐให้สามารถใช้ประโยชน์จากเทคโนโลยีดิจิทัลได้อย่างรอบรู้เท่าทันการเปลี่ยนแปลงของเทคโนโลยี เพื่อนำไปสู่องค์กรที่ทันสมัย สามารถลดปัญหาและอุปสรรคที่เกิดขึ้นในการทำงาน | 2. จัดการฝึกอบรมเชิงปฏิบัติการให้ความรู้แก่ผู้ใช้โปรแกรมแบบรายงานผลการปฏิบัติงานกองทุนฯ ผ่านระบบสารสนเทศสถานีตำรวจ (CRIMES) จำนวน ๒๘๐ คน(ใช้งบประมาณที่ได้รับจัดสรรเดิม) | 1. เพื่อให้เจ้าหน้าที่ผู้ใช้โปรแกรม สามารถบันทึก/ตรวจสอบ/ใช้ข้อมูลจากโปรแกรมแบบรายงานผลการปฏิบัติงานกองทุนฯ ผ่านระบบสารสนเทศสถานีตำรวจ (CRIMES) ได้  2. เพื่อให้เจ้าหน้าที่เข้ารับการอบรม สามารถถ่ายทอดความรู้ที่ได้รับให้เจ้าหน้าที่ผู้รับผิดชอบในแต่ละกองบัญชาการได้ | ๑. กำหนดแผนโครงการฝึกอบรม  ๒. ขออนุมัติประธานอนุกรรมการฯเพื่อจัดการฝึกอบรมเชิงปฏิบัติการ การใช้โปรแกรมแบบรายงานผลการปฏิบัติงานผ่านระบบสารสนเทศสถานีตำรวจ(Crimes)  ๓. จัดการฝึกอบรมเชิงปฏิบัติการ/ประเมินผล  ๔. รายงานผลการอบรมให้ประธานอนุกรรมการทราบ | เจ้าหน้าที่ผู้ใช้โปรแกรมสามารถบันทึกข้อมูลแบบรายงานผลการปฏิบัติงานกองทุนฯ ผ่านระบบสารสนเทศสถานีตำรวจ(CRIMES) ได้ครบทุก บช. ที่ได้รับการจัดสรรเงินกองทุน | ๑๙๖,๔๐๐ | ศทก. |
|  | 3. จัดการฝึกอบรมเชิงปฏิบัติการให้ความรู้แก่ผู้ใช้โปรแกรมการรายงานผลการปฏิบัติงานกองทุนฯ ผ่านระบบสารสนเทศสถานีตำรวจ (CRIMES) จำนวน ๕๔๐ คน(ขอรับการสนับสนุนงบประมาณเพิ่มเติม) | ๓๙๒,๘๐๐ | ศทก. |
| 6.4.5 บริหารช่องทางการประชาสัมพันธ์ออนไลน์ ให้ผู้เกี่ยวข้องในกองทุนและประชาชนทั่วไปได้เข้าถึงและรับทราบข่าวสารการดำเนินงานของกองทุน | ๑. บริหารจัดการเว็บไซต์กองทุนเพื่อการสืบสวนและสอบสวนคดีอาญา (<http://criminalfund>. police.go.th) ให้สามารถเผยแพร่ความรู้เกี่ยวกับการปฏิบัติงานของกองทุน ที่ทันสมัย น่าสนใจ ง่ายต่อการเข้าถึงของผู้บริหารเงินกองทุน เจ้าหน้าที่กองทุนฯ และประชาชนทั่วไป  ๒. เพิ่มช่องทางสื่อสารผ่านเฟสบุ๊ค และ Application Line | 1. ผู้ใช้งานภายในทุนหมุนเวียนและ ผู้ใช้งานภายนอกทุนหมุนเวียนสามารถศึกษาหาความรู้ในการดำเนินงานกองทุนจากเว็บไซต์ได้ตลอดเวลา  2. ผู้ใช้งานภายในทุนหมุนเวียน และผู้บริหารกองทุน มีช่องทางการ ถาม-ตอบ ปัญหาในการดำเนินงานกองทุน | ๑. แจ้งอนุกรรมการคณะต่างๆ ให้การสนับสนุนข้อมูลในการประชาสัมพันธ์ข่าวสารกองทุนฯเพื่อใช้เป็นข้อมูลลงเว็บไซต์กองทุน  ๒. จัดเจ้าหน้าที่ดูแลเว็บไซต์กองทุนฯ จัดทำข่าวประชาสัมพันธ์ กราฟแสดงสถิติการจัดสรรเงินกองทุนฯ ภาพกิจกรรมการดำเนินการประชุมของคณะอนุกรรมการฯ ตลอดจนข้อมูลข่าวสารอื่นที่น่าสนใจ  3. มีหนังสือแจ้งคณะอนุกรรมการส่ง ผู้แทนเข้าร่วมเป็นสมาชิกเฟสบุ๊ค และ Application Line เพื่อร่วมเป็นผู้ตอบข้อซักถาม คณะละ ๑ คน | ร้อยละของผู้เข้าชมเว็บไซต์กองทุน เพิ่มมากขึ้น เมื่อเทียบกับปีที่ผ่านมา คิดเป็นร้อยละ ๒๐ | - | บก.สสท. |
| ๖.๔.6 โครงสร้าง การบริหารกองทุน มีความชัดเจนสอดคล้อง กับยุทธศาสตร์ เป้าหมาย และพันธกิจของกองทุน  ๖.๔.6 โครงสร้าง การบริหารกองทุน มีความชัดเจนสอดคล้อง กับยุทธศาสตร์ เป้าหมาย และพันธกิจของกองทุน | 1. การจัดการทบทวนโครงสร้างการบริหาร งานกองทุนฯ และกำหนดอำนาจหน้าที่รับผิดชอบอย่างชัดเจน ให้เป็นไป ตามระเบียบและกฎหมาย ที่เกี่ยวข้อง | เพื่อให้กองทุนมีโครงสร้างการบริหารกองทุนและอำนาจหน้าที่ที่ชัดเจน | 1. กำหนดโครงสร้างและกำหนดอำนาจหน้าที่รับผิดชอบ  2. เสนอ คณะอนุกรรมการ, คณะกรรมการบริหารฯ เพื่อเห็นชอบ  3. ส่งโครงสร้างเสนอกระทรวงการคลังให้ความเห็นชอบ | ร้อยละหน่วยงานกองทุน ที่มีการกำหนดอำนาจหน้าที่รับผิดชอบไม่น้อยกว่า ร้อยละ 85 | - | สกพ.(พท.) |
| 2. การจัดการประเมินผล การปฏิบัติงานรายบุคคล ของบุคลากรในหน่วยงานกองทุน | เพื่อประเมินผลบุคลากร ในหน่วยงานกองทุน ให้ปฏิบัติงานได้อย่าง มีประสิทธิภาพและประสิทธิผล | กำหนดแนวทางในการประเมินผล การปฏิบัติงานรายบุคคลของบุคลากรในหน่วยงานกองทุน | ร้อยละความพึงพอใจของบุคลากรกองทุน ไม่น้อยกว่าร้อยละ 85 | - | สกพ.(พท.) |
| 6.4.7 การบริหารทรัพยากรบุคคลของกองทุน มีความชัดเจน สอดคล้องกับยุทธศาสตร์ เป้าหมาย และ พันธกิจของกองทุน | วางแนวทางในการสรรหาบุคลากร เพื่อทำหน้าที่เบิกจ่ายเงินกองทุนให้มีประสิทธิภาพด้วยวิธีการ ที่เหมาะสม เช่น การมอบหมายหน้าที่ความรับผิดชอบในการปฏิบัติราชการ, การออกคำสั่งแต่งตั้งคณะอนุกรรมการ  บริหารกองทุนเพื่อการสืบสวนและสอบสวนคดีอาญาของหน่วย หรือระเบียบ ตร. ว่าด้วยการสั่งให้ข้าราชการตำรวจไปปฏิบัติราชการภายในสำนักงานตำรวจแห่งชาติ พ.ศ.2552 | เพื่อให้การเบิกจ่ายเงินกองทุนเป็นไปด้วยความถูกต้องตามระเบียบ และทันต่อการเบิกจ่ายในรอบระยะเวลาที่กำหนด | 1. กำหนดแนวทางในการสรรหาบุคลากรเพื่อทำหน้าที่เบิกจ่ายเงินกองทุน  2. แจ้งเวียนไปยังหน่วยบริหารเงินกองทุน  3. ให้หน่วยบริหารเงินกองทุน รายงานผล เพื่อรวบรวม เป็นข้อมูล | ร้อยละหน่วยงานกองทุนระดับ บช. ที่มีการวางแนวทางในการสรรหาหรือจัดบุคลากรที่ทำหน้าที่เบิกจ่ายเงินกองทุน ไม่น้อยกว่าร้อยละ 85 | - | สกพ.(พท.) |

| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| 6.4.8 ระบบการประเมินผลด้านการบริหารและพัฒนาทรัพยากรบุคคล มีความชัดเจน เป็นรูปธรรม และสามารถนำไปใช้ประโยชน์ได้ในเชิง การบริหาร | 1. ชี้แจงแนวทางและวิธีการประเมินผลการปฏิบัติงานของบุคลากรในหน่วยงานกองทุน | 1. เพื่อให้การประเมินผลการปฏิบัติราชการของบุคลากรในหน่วยงานกองทุน เป็นไปในแนวทางเดียวกัน  2. เพื่อเป็นการสร้างแรงจูงใจ สร้างขวัญและกำลังใจให้แก่บุคลากรในหน่วยงานกองทุน | 1. กำหนดแนวทางและวิธีการประเมินผลการปฏิบัติงานของบุคลากรในหน่วยงานกองทุน  2. แจ้งเวียนไปยังหน่วยบริหารเงินกองทุน  3. ให้หน่วยบริหารเงินกองทุนรายงานผลเพื่อรวบรวมเป็นข้อมูล | ร้อยละของหน่วยงานกองทุนระดับ บช. ที่มีการแจ้งให้บุคลากรได้รับทราบแนวทางการปฏิบัติงาน ไม่น้อยกว่าร้อยละ 85 | - | สกพ.(พท.) |
|  | 2. รายงานผลการปฏิบัติงานกองทุนด้านต่างๆ ได้แก่  - ด้านการเงิน  - ด้านปฏิบัติการ  - ด้านการบริหารทรัพยากรบุคคลผ่านระบบออนไลน์  ต่อคณะกรรมการบริหารกองทุนฯ | เพื่อให้ทราบผลการปฏิบัติด้านการบริหารและพัฒนาทรัพยากรบุคคลอย่างชัดเจนเป็นรูปธรรม | 1. มีหนังสือขอทราบผลการปฏิบัติงานกองทุนด้านต่าง ๆ  2. นำเสนอรายงานผลการปฏิบัติงานกองทุนด้านต่าง ๆ ต่อคณะกรรมการบริหารกองทุนฯ | ร้อยละของหน่วยงานกองทุนระดับ บช. ที่ได้รับการแจ้งผลการปฏิบัติงาน ไม่น้อยกว่าร้อยละ 85 | - | สกพ.(พท.) |
| 6.4.9 บุคลากรของกองทุน มีสมรรถนะที่เหมาะสม สามารถปฏิบัติงานได้อย่างถูกต้องตามระเบียบและหลักเกณฑ์ที่กำหนดและสอดคล้องกับวัตถุประสงค์ของกองทุน | 1. การอบรมหรือสัมมนาเพื่อพัฒนาข้าราชการตำรวจที่ปฏิบัติงานด้านกองทุนเพื่อการสืบสวนและสอบสวนคดีอาญา ให้มีความรู้ ความเข้าใจในระเบียบ ข้อบังคับขั้นตอนการปฏิบัติงานและหลักเกณฑ์การใช้จ่ายเงินกองทุนฯ | เพื่อให้หัวหน้าและเจ้าหน้าที่หน่วยบริหารเงินกองทุน มีความรู้ความเข้าใจในระเบียบ ข้อบังคับ และหลักเกณฑ์ที่เกี่ยวข้องในการเบิกจ่ายเงินกองทุน | 1. กำหนดแผนโครงการฝึกอบรม  2. เสนอโครงการฝึกอบรมเพื่อขอรับความเห็นชอบจากผู้บังคับบัญชา  3. ดำเนินการฝึกอบรม  4. รายงานผลการฝึกอบรม | ผู้เข้ารับการฝึกอบรม มีความรู้ความเข้าใจ มากขึ้น | - | สกพ.(พท.) |

| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| 6.4.9 บุคลากรของกองทุน มีสมรรถนะที่เหมาะสม สามารถปฏิบัติงานได้อย่างถูกต้องตามระเบียบและหลักเกณฑ์ที่กำหนดและสอดคล้องกับวัตถุประสงค์ของกองทุน | 2. โครงการฝึกอบรมเชิงปฏิบัติการ ผู้ใช้โปรแกรมแบบรายงานผลการปฏิบัติงาน (แบบ กส.1 – 2 ) ผ่านระบบสารสนเทศสถานีตำรวจ (CRIMES) | เพื่อให้ข้าราชการตำรวจมีความรู้ ความเข้าใจ สามารถบันทึก/ตรวจสอบ/ใช้ข้อมูลในการรายงานผลการปฏิบัติงาน (แบบ กส.1 - 2) ผ่านระบบสารสนเทศสถานีตำรวจ (CRIMES) ได้ | 1. กำหนดแผนโครงการฝึกอบรม  2. เสนอโครงการฝึกอบรมเพื่อขอรับความเห็นชอบจากผู้บังคับบัญชา  3. ดำเนินการฝึกอบรมเชิงปฏิบัติการ/ประเมินผล | จำนวนบุคลากรที่เข้ารับการอบรมเชิงปฏิบัติการ 280 คน | - | ศทก., วจ. |
| 3. นำข้อผิดพลาด หรือปัญหาอุปสรรคที่เกิดขึ้นในการปฏิบัติงานเกี่ยวกับการบริหารจัดการกองทุนฯ ไปเน้นย้ำ การสอนในหลักสูตรต่าง ๆ ของ ตร. ทั้งในระดับชั้นสัญญาบัตรและระดับชั้นประทวน | เพื่อให้บุคลากรของหน่วยบริหารเงินกองทุนนำความรู้ที่ได้รับไปปรับใช้เป็น แนวทางแก้ไขในการปฏิบัติงานด้านกองทุนฯ เพื่อให้เกิดข้อผิดพลาดน้อยลง | 1. รวบรวมข้อผิดพลาด หรือปัญหาอุปสรรค เช่น ด้านการเงิน, ด้านการตรวจสอบภายใน เป็นต้น  2. ส่งข้อมูลให้ บช.ศ. เพื่อนำข้อผิดพลาด หรือปัญหาอุปสรรค ลงในหลักสูตรต่าง ๆ ของ ตร. ทั้งในระดับชั้นสัญญาบัตรและ ชั้นประทวน | ร้อยละของผู้เข้ารับ การอบรม มีความรู้ความเข้าใจเพิ่มมากขึ้น ไม่น้อยกว่าร้อยละ 85 | - | สกพ.(พท.) |
|  | 4. พัฒนาช่องทางการเผยแพร่ความรู้เกี่ยวกับการปฏิบัติงานด้านกองทุนทางสื่ออิเล็กทรอนิกส์รวมทั้งเพิ่มช่องทางการติดต่อสื่อสาร เช่น Line, Facebook ให้ผู้ที่ต้องการข้อมูลสามารถเข้าถึงได้ง่าย สะดวกและรวดเร็ว พร้อมทั้งลงเว็บไซต์คู่มือการปฏิบัติงานให้หน่วยบริหารเงินกองทุนทราบ | เพื่อให้บุคลากรที่ปฏิบัติงานด้านกองทุนฯ ทราบถึงระเบียบ ข้อบังคับ และหลักเกณฑ์ที่เกี่ยวข้องในการเบิกจ่ายเงินกองทุน จากหลากหลายช่องทางการติดต่อสื่อสาร | 1. มีหนังสือขอทราบผลการปฏิบัติงานจาก บก.สสท.  2. นำเสนอรายงานผลการปฏิบัติงานต่อคณะอนุกรรมการบริหารฯ | ร้อยละของผู้เข้าชมเว็บไซต์กองทุน เพิ่มมากขึ้น เมื่อเทียบกับปีที่ผ่านมา คิดเป็นร้อยละ ๒๐ | - | บก.สสท. |
| ๖.๔.10 เพื่อให้หน่วยงาน ที่เกี่ยวข้องสามารถนำหลักการบริหารความเสี่ยงและการควบคุมภายในมาพัฒนาการบริหารจัดการกองทุนให้มีประสิทธิภาพยิ่งขึ้น | 1. จัดทำแผนการบริหารความเสี่ยงและแผนการประเมินผลการควบคุมภายในกองทุนเพื่อการสืบสวนและสอบสวนคดีอาญา | 1. เพื่อให้การกำกับ ดูแล และประเมินความเสี่ยง ในการบริหารและการดำเนินงานของกองทุนฯ มีมาตรฐานและเป็นไปในทิศทางเดียวกัน  2. เพื่อให้มีการสอบทานและวิเคราะห์งบการเงินของกองทุนฯ โดยพิจารณาความเสี่ยงที่มีอยู่ให้ถูกต้อง น่าเชื่อถือ รวมทั้งป้องกันความเสียหายจากความเสี่ยงที่อาจจะเกิดขึ้น | 1. ทบทวน วิเคราะห์แผนบริหารความเสี่ยงและแผนการประเมินผลการควบคุมภายในกองทุนเพื่อการสืบสวนและสอบสวนคดีอาญา  2. จัดทำแผนบริหารความเสี่ยงและแผนการประเมินผลการควบคุมภายในของกองทุน เพื่อการสืบสวนและสอบสวนคดีอาญา ดำเนินการใน ต.ค.61-เม.ย.62  3. การติดตามและประเมินผลการดำเนินงานตามแผนดำเนินการใน เม.ย.62-ก.ย.62 | ระดับความสำเร็จของการจัดทำแผนบริหารความเสี่ยงและแผนการประเมินผลการควบคุมภายในกองทุน | **-** | ยศ. |
|  | 2. จัดทำคู่มือการบริหารความเสี่ยงและการประเมินผลการควบคุมภายในกองทุนเพื่อการสืบสวนและสอบสวนคดีอาญา | เพื่อให้คณะกรรมการ คณะอนุกรรมการ ผู้บริหาร หน่วยบริหารเงินกองทุน ที่เกี่ยวข้อง มีคู่มือการบริหารความเสี่ยงและการควบคุมภายในสำหรับควบคุม ใช้ในการปฏิบัติงาน | 1. ทบทวนคู่มือการบริหารความเสี่ยงและการประเมินผลการควบคุมภายในกองทุนเพื่อการสืบสวนและสอบสวนคดีอาญา  2. จัดทำคู่มือการบริหารความเสี่ยงและการประเมินผลการควบคุมภายในกองทุนเพื่อการสืบสวนและสอบสวนคดีอาญา และแจกจ่ายดำเนินการใน ต.ค.61-เม.ย.62 | หน่วยงานบริหารกองทุน มีคู่มือฯ ในการดำเนินงาน และมีผลการปฏิบัติงานประเมินจากการจรวจสอบโดยผู้ตรวจสอบภายในพบข้อบกพร่องลดลงเมื่อเทียบกับปีที่ผ่านมา | - | ยศ. |

|  |  |  |  |  |  |  |
| --- | --- | --- | --- | --- | --- | --- |
| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| ๖.๔.11 เพื่อให้หน่วยบริหารเงินกองทุนได้รับการตรวจสอบแผนการตรวจสอบ | ตรวจสอบผลการใช้จ่ายเงินและผลการปฏิบัติของหน่วยรับตรวจที่คงเหลือ ตามแผนการตรวจสอบระยะยาว(พ.ศ.2559-2562) ของ สตส. ที่ได้รับการจัดสรรเงินกองทุนให้เป็นไปตามวัตถุประสงค์ของกองทุนและหลักเกณฑ์ การจ่ายเงินที่ระเบียบกำหนด | เพื่อสอบทานการปฏิบัติ ในประเด็นการตรวจสอบ ว่าเป็นไปตามระเบียบฯ ที่เกี่ยวข้อง | 1. ตรวจสอบตามแผนการตรวจสอบที่กำหนด  2. สรุปรายงานผลการตรวจสอบ | ร้อยละของหน่วยบริหารเงินกองทุนได้รับการตรวจสอบตามแผนการตรวจสอบที่กำหนด เป้าหมาย ร้อยละ 100 | - | สตส. |

**๗. การติดตามและรายงานผล**

เพื่อให้การควบคุม ติดตาม ตรวจสอบความก้าวหน้า ปัญหาอุปสรรค รวมถึงความสำเร็จและล้มเหลว ของการดำเนินการตามแผนปฏิบัติการ การติดตามและประเมินผลถือเป็นเครื่องมือในการแสดงให้ทราบถึง ผลดังกล่าวและนำไปสู่การปรับปรุงแก้ไข ตลอดจนกระตุ้นเตือนให้หน่วยงานต่าง ๆ ในสังกัดสำนักงานตำรวจแห่งชาติที่รับผิดชอบได้ดำเนินการไปในทิศทางที่กำหนดไว้ในแผนนี้ โดยในการติดตามผลจะเป็นการติดตาม เพื่อทราบความก้าวหน้า ปัญหาอุปสรรคต่าง ๆ ของการปฏิบัติงานตามแผน รวมทั้งกระตุ้น จูงใจให้ผู้ปฏิบัติ ได้ดำเนินการให้บรรลุผลตามเป้าหมายที่กำหนด โดยให้หน่วยที่เกี่ยวข้องดำเนินการ แล้วรายงานให้คณะกรรมการบริหารกองทุนทราบ

**การรายงานผล**

๑. การรายงานผลการใช้จ่ายเงินกองทุนฯ หน่วยรับผิดชอบ กง.

๒. การรายงานผลด้านสนองประโยชน์ต่อผู้มีส่วนได้ส่วนเสีย หน่วยรับผิดชอบ วจ.

๓. การรายงานผลการวิเคราะห์และประเมินผลการปฏิบัติงานจากการใช้จ่ายเงินกองทุนฯ หน่วยรับผิดชอบ วจ. และ ผอ.

๔. การรายงานผลการติดตาม ตรวจสอบ การจัดสรรเงิน การใช้จ่ายเงินและผลการปฏิบัติงานของหน่วยบริหารเงินกองทุนฯ หน่วยรับผิดชอบ สตส.

๕. การรายงานผลด้านการพัฒนาบริหารทรัพยากรบุคคล หน่วยรับผิดชอบ สกพ.(พท.)

๖. การรายงานการจัดทำแผนบริหารความเสี่ยง และการติดตามประเมินผลการควบคุมภายใน หน่วยรับผิดชอบ ยศ.

๗. การรายงานการจัดทำแผนยุทธศาสตร์และแผนปฏิบัติการประจำปี หน่วยรับผิดชอบ ผอ.

๘. การรายงานการจัดทำแผนยุทธศาสตร์และแผนปฏิบัติการสารสนเทศประจำปี หน่วยรับผิดชอบ ศทก.

๙. การรายงานด้านการพัฒนาระบบเทคโนโลยีงานกองทุนฯ ให้มีประสิทธิภาพ หน่วยรับผิดชอบ ศทก. และ บก.สสท.

---------------------------------------------------------